ETA:n sekakomitean päätös N:o 82/1999, tehty 25 päivänä kesäkuuta 1999, ETA-sopimuksen pöytäkirjan 37 ja liitteen X (Audiovisuaaliset palvelut) muuttamisesta



Virallinen lehti nro L 296 , 23/11/2000 s. 0039 - 0040



ETA:n sekakomitean päätös N:o 82/1999, tehty 25 päivänä kesäkuuta 1999, ETA-sopimuksen pöytäkirjan 37 ja liitteen X (Audiovisuaaliset palvelut) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 ja 101 artiklan, sekä katsoo seuraavaa: (1) Sopimuksen pöytäkirja 37 on muutettu 28 päivänä toukokuuta 1999 tehdyllä ETA:n sekakomitean päätöksellä N:o 74/1999(1). (2) Sopimuksen liite X on muutettu 30 päivänä huhtikuuta 1999 tehdyllä ETA:n sekakomitean päätöksellä N:o 54/1999(2). (3) Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY muuttamisesta 30 päivänä kesäkuuta 1997 annettu Euroopan parlamentin ja neuvoston direktiivi 97/36/EY(3) olisi otettava osaksi sopimusta. (4) Sopimuksen moitteettoman toiminnan varmistamiseksi sopimuksen pöytäkirjan 37 soveltamisalaa olisi laajennettava sisällyttämällä siihen direktiivillä 97/36/EY asetettu yhteyskomitea ja liite X olisi muutettava niin, että siinä määrätään yksityiskohtaisista säännöistä tämän yhteyskomitean toimintaan osallistumisesta, ON PÄÄTTÄNYT SEURAAVAA: 1 artikla Lisätään sopimuksen pöytäkirjassa 37 olevan 11 kohdan (Eläinlääkekomitea) jälkeen seuraava kohta: "12. Televisiotoiminnan yhteyskomitea (neuvoston direktiivi 89/552/ETY).". 2 artikla Muutetaan sopimuksen liitteessä X oleva 1 kohta (neuvoston direktiivi 89/552/ETY) seuraavasti: 1. Lisätään seuraava: "sellaisena kuin se on muutettuna seuraavalla: - 397 L 0036: Euroopan parlamentin ja neuvoston direktiivi 97/36/EY, annettu 30 päivänä kesäkuuta 1997 (EYVL L 202, 30.7.1997, s. 60).". 2. Seuraavasta tulee uusi a mukautus: "2 artiklan 5 kohdan ilmaisulla 'Euroopan yhteisön perustamissopimuksen 52 artiklassa ja sitä seuraavissa artikloissa' tarkoitetaan ilmaisua 'Euroopan talousalueesta tehdyn sopimuksen 31 artiklassa ja sitä seuraavissa artikloissa'.". 3. Entisestä a mukautuksesta tulee b mukautus ja entisestä b mukautuksesta c mukautus. 4. Lisätään mukautusten jälkeen seuraava: "Yksityiskohtaiset säännöt Liechtensteinin, Islannin ja Norjan osallistumisesta sopimuksen 101 artiklan mukaisesti: Kukin EFTA-valtio voi nimetä yhden nimeämänsä toimivaltaisen viranomaisen edustajan, joka osallistuu neuvoston direktiivin 89/552/ETY 23 a artiklassa tarkoitetun televisiotoiminnan yhteyskomitean kokouksiin. EY:n komissio ilmoittaa yhteyskomitean kokouspäivämäärät hyvissä ajoin osallistujille ja toimittaa heille asiaa koskevat tiedot.". 3 artikla Direktiivin 97/36/EY islanniksi ja norjaksi laaditut teksit, jotka on liitetty tämän päätöksen kielitoisintoihin, ovat todistusvoimaisia. 4 artikla Tämä päätös tulee voimaan 26 päivänä kesäkuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä kesäkuuta 1999. ETA:n sekakomitean puolesta F. Barbaso Puheenjohtaja (1) EYVL L 284, 9.11.2000. (2) EYVL L 284, 9.11.2000. (3) EYVL L 202, 30.7.1997, s. 60.